
Répáshuta Község Önkormányzata

3559 Répáshuta, Kossuth út 2.

67-13/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. december 16. napján 17.00 órakor kezdődő üléséről és közmeghallgatásról.

Jelen vannak:
Mátrai Károly polgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

Igazoltan távol: Telekes Gábor alpolgármester

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Közüzemi díjak megállapítása
     Előadó: Mátrai Károly polgármester

2./ Aktuális kérdések megvitatása

     Előadó: Mátrai Károly polgármester

A napirendi ponttokkal valamennyi képviselő egyetért.

1. Napirendi pont: Közüzemi díjak megállapítása
- A polgármester előadja, hogy 2012. évre vonatkozóan a Borsodvíz Zrt. Igazgatósága – Felügyelő Bizottsággal egyetértésben – a 2011. december 7-i közgyűlés elé hatósági víz- és csatornadíj emelést nem terjesztett elő. 

A társaság 2012. január 1. napjától 459 Ft/m3 közületi és 424 Ft/m3 lakossági vízdíjat, valamint 559 Ft/m3 csatornadíjat kíván alkalmazni.

A díjakat a mindenkor érvényes törvény szerint ÁFA fizetési kötelezettség terheli.

Az állami támogatási igény benyújtásához minden évben szükséges a képviselő-testület határozata.
A polgármester javasolja az ivóvíz és csatorna díjak elfogadását, valamint a támogatási igény benyújtásához szükséges határozat meghozatalát.
Észrevétel nem hangzott el.

Ezt követően a képviselő-testület 4 egyhangú igen szavazattal megalkotta a víziközműből szolgáltatott ivóvíz és csatorna díjairól szóló 11/2011.(XII.16.) rendeletét.

A rendelet és melléklete a jegyzőkönyvhöz csatolva.

Ezt követően a képviselő-testület 4 egyhangú igen szavazattal a következő határozatot hozza:

38/2011.(XII.16.) önkormányzati határozat
Tárgy: Víziközmű díjához támogatási igény bejelentése.

Répáshuta Község Önkormányzatának Képviselő-testülete a szolgáltató által kidolgozott a támogatási kérelemben közölt fajlagos költségráfordítási adatokat elfogadja, és tudomásul veszi a támogatási igény bejelentését.

A képviselő-testület felkéri a polgármestert a támogatási igény bejelentésével kapcsolatos intézkedések megtételére.

Határidő: azonnal

Felelős: polgármester

Ezt követően a polgármester ismerteti a Borsodvíz Zrt-vel kötendő üzemeltetési, közszolgáltatási szerződés tervezetét.

Javasolja a szerződés megkötését.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

39/2011.(XII.16.) önkormányzati határozat
Répáshuta Község Önkormányzatának Képviselő-testülete úgy határozott, hogy a Borsodvíz Zrt-vel az ismertetett tartalommal üzemeltetési, közszolgáltatási szerződést köt.

(a szerződést a határozat melléklete tartalmazza)

Felhatalmazza a polgármestert a szerződés aláírására.

Határidő: 2011. december 23.

Felelős: polgármester

- Ezt követően a polgármester a polgármester ismerteti az AVE Miskolc Kft. javaslatát a szilárd hulladék szállításának 2012. évi díjaira vonatkozóan.

110/120 literes tárolóedény ürítési díja:

371 Ft + ÁFA / ürítés

60 literes tárolóedény ürítési díja:


216 Ft + ÁFA / ürítés

Ez mintegy 4,4 %-os emelést jelent, javasolja a díjak elfogadását.

Ezt követően a képviselő-testület 4 egyhangú igen szavazattal megalkotta az egyes helyi közszolgáltatások kötelező igénybevételéről szóló 15/1995.(XII.18.) rendeletének módosításáról szóló 12/2011.(XII.15.) rendeletét.
A rendelet a jegyzőkönyvhöz csatolva.

2. Napirendi pont: Aktuális kérdések megvitatása

- A polgármester előadja, hogy 2011. december 8-án összevont ülést tartott az Onga Nagyközség Önkormányzata gesztorságával működő: házi segítségnyújtás, jelzőrendszeres házi segítségnyújtás, családsegítés, gyermekjóléti intézményfenntartó társulások.

Bükkaranyos a házi segítségnyújtás feladat ellátását a továbbiakban nem a társulás keretei között kívánja megoldani, így ezen pontban a társulási megállapodást módosítani kell.
A jelenleg hatályban levő felsorolt társulási megállapodásokat egységes szerkezetbe foglalt megállapodásban kell rögzíteni a további működés érdekében.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

40/2011.(XII.16.) önkormányzati határozat
Tárgy: Onga és Társult Települések házi segítségnyújtása intézményfenntartó társulásának módosítása, Bükkaranyos község kiválása
A társulási megállapodásban foglaltak szerint:

10.1. A társulásban résztvevő önkormányzatok a jelen társulási megállapodást a naptári év utolsó napjával – december 31-i hatállyal – mondhatják fel, minősített többséggel legalább 3 hónappal korábban meghozott – és a társult önkormányzatokkal közölt határozattal.

Bükkaranyos Község Önkormányzata kilépési szándékát a fentieknek megfelelően bejelentette, ennek megfelelően Répáshuta Község Önkormányzatának Képviselő-testülete megtárgyalta az Onga és Társult Települések házi segítségnyújtása intézményfenntartó társulásának módosításával kapcsolatos előterjesztést, és felhatalmazza a polgármestert, hogy Bükkaranyos önkormányzatának az intézményfenntartói társulásból történő kilépésével kapcsolatosan, a társulási megállapodás módosítása során Répáshuta Község Önkormányzata nevében a szükséges intézkedéseket megtegye.

Felelős: polgármester

Határidő: azonnal
Ezt követően a képviselő-testület 4 egyhangú igen szavazattal a következő határozatot hozta:
41/2011.(XII.16.) önkormányzati határozat
Tárgy: Onga és Társult Települések Szociális- és Gyermekvédelmi Alapszolgáltatást Ellátó Intézményfenntartói Társulása közös működtetésére Intézményfenntartói Társulási megállapodás elfogadása

Répáshuta Község Önkormányzatának Képviselő-testülete egyetért azzal, hogy a jelenlegi intézményfenntartói Társulási megállapodások (Házi Segítségnyújtás Intézményfenntartó Társulás, Jelzőrendszeres Házi Segítségnyújtás Intézményfenntartó Társulás, Támogató Szolgálat Intézményfenntartó Társulás, Családsegítés- Gyermekjólét Intézményfenntartó Társulás) módosítása során egy egységes szerkezetbe foglalt megállapodásban kerüljön rögzítésre az alábbiak szerint:

1. Alsózsolca, Arnót, Bükkszentkereszt, Felsőzsolca, Gesztely, Harsány, Hernádkak, Kisgyőr, Onga, Répáshuta, Sajópálfala Önkormányzata között Házi segítségnyújtás feladatok ellátására.

2. Alsózsolca, Arnót, Bükkaranyos, Bükkszentkereszt, Felsőzsolca, Gesztely, Harsány, Hernádkak, Hernádnémeti, Kisgyőr, Onga, Répáshuta, Sajópálfala Önkormányzata között jelzőrendszeres házi segítségnyújtás feladatok ellátására.

3. Onga, Arnót Önkormányzatával a Családsegítés feladatok ellátására.

4. Onga, Arnót Önkormányzatával a Gyermekjóléti feladatok ellátására.

5. Alsózsolca, Arnót, Berzék, Bőcs, Felsőzsolca, Gesztely, Hernádkak, Hernádnémeti, Onga, Sajóhídvég, Sajólád, Sajópetri Önkormányzata között a Támogató Szolgálat feladatok ellátására.

Répáshuta Község Önkormányzatának Képviselő-testülete megtárgyalta az Onga és Társult Települések Szociális- és Gyermekvédelmi Alapszolgáltatást Ellátó Intézményfenntartói Társulása közös működtetését célzó, egységes szerkezetbe foglalt Intézményfenntartói Társulási megállapodást és felhatalmazza a polgármestert, hogy az 1 – 5 pontban felsorolt feladatokra a társult Önkormányzatok között szociális- és gyermekvédelmi alapszolgáltatás intézményesített ellátásának közös működtetésére, intézményfenntartói társulási megállapodást az Önkormányzat nevében aláírja.
(az intézményfenntartói társulási megállapodást a határozat melléklete tartalmazza)

Felelős: polgármester

Határidő: azonnal

- A polgármester ismerteti a Miskolc Kistérség Többcélú Társulása 2011. II. félévi működéséről szóló tájékoztatót.

(a tájékoztatót a jegyzőkönyv melléklete tartalmazza)

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

42/2011.(XII.16.) önkormányzati határozat
Répáshuta Község Önkormányzatának Képviselő-testülete a „Tájékoztató Miskolc Kistérség Többcélú Társulása 2011. II. félévéről” című előterjesztést megtárgyalta és a következő határozatot hozza:
Tárgy: Tájékoztató Miskolc Kistérség Többcélú Társulása 2011. II. félévi működéséről

Répáshuta Község Önkormányzatának Képviselő-testülete a „Tájékoztató Miskolc Kistérség Többcélú Társulása 2011. II. félévi működéséről” című előterjesztést megtárgyalta és tudomásul veszi

Határidő: azonnal

Felelős: polgármester

- A polgármester előadja, hogy elkészült a Széchenyi Terv keretében az Öregek Napközi Otthona és konyha kialakítására benyújtandó pályázat.
Ennek összköltsége ÁFÁ-val együtt 43.625.000.-Ft. A támogatás 95 %-os. Az 5 % saját forrást, ami 2.181.250.-Ft az önkormányzatnak kell biztosítani.

Javasolja a pályázat benyújtását.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

43/2011.(XII.16.) önkormányzati határozat
Répáshuta Községi Önkormányzat Képviselő-testülete úgy határozott, hogy a Széchenyi Terv keretében az ÉMOP-4.2.1/A, B-11 számú Szociális alapszolgáltatások és gyermekjóléti alapellátások infrastrukturális fejlesztése pályázati kiírásban pályázatot nyújt be Öregek Napközi Otthona és konyha kialakítására.

A fejlesztés összköltsége:
34.900.000.-Ft + ÁFA

Összesen:


43.625.000.-Ft

A 2.181.250.-Ft saját forrást a képviselő-testület a 2012. évi költségvetésében biztosítja.

Megvalósítás helye: Répáshuta, 1. helyrajzi szám, általános iskola.

Felhatalmazza a polgármestert a pályázat benyújtására.

Határidő: 2012. január 9.

Felelős: polgármester
- Ezt követően Petőfi Valéria „Az egészséges életmódért, az ifjúságért, Répáshutáért” Közalapítvány kuratóriumának tagja beszámol a közalapítvány pénzügyi helyzetéről.

Az alapítvány bevételei:
- kamatjóváírás
225.-Ft


- lakossági, egyéb befizetés
50000.-Ft


- APEH 1 %
233243.-Ft


283468.-Ft


kiadásai: 
- kezelési költség
11100.-Ft



11100.-Ft

2010. évi pénzmaradvány
165559.-Ft

2011. évi bevétel
+ 283468.-Ft

2011. évi kiadás
- 11100.-Ft

2011. november 30-i egyenleg:
437917.-Ft
Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

44/2011.(XII.16.) önkormányzati határozat
Répáshuta Községi Önkormányzat Képviselő-testülete úgy határozott, hogy „Az egészséges életmódért, az ifjúságért, Répáshutáért” Közalapítvány 2011. évi beszámolóját az ismertetett tartalommal elfogadja.

Határidő: azonnal

Felelős: polgármester
Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

